text: Avisens redaktionsbil brændt af i baggård
  12 september 2016 kl. 08.23
  Søndag aften blev JydskeVestkystens redaktionsbil i Haderslev brændt af. Branden var påsat.
  Søndag aften fik JydskeVestkystens en nyhed ind på redaktionen, som var ganske lokal. Deres redaktionsbil, som stod nede i gården var blevet brændt af.
  Ifølge brandforsker Gert Svendlund fra Lokalpolitiet i Haderslev er branden påsat, og gerningsmændene er gået efter at sætte ild til den specifikke bil.
  Ved siden af redaktionsbilen stod en privatejet Mercedes, der fik større brandskader under branden.
  Ifølge JyskeVestkystens chefredaktør Mads Sandemann, så er der tale om et brandattentat, men mener, det er tilfældigt, at det var avisens bil, derblev ramt.
  - Vi har ingen grund til at tro, at der er noget bestemt, der er årsag til, at det lige har ramt os. Det kan ligeså godt være, at nogen har ladt sig inspirere af de mange attentater i Malmø og flere steder i Danmark, siger Mads Sandemann til TV SYD.
  
  